CELEX: 62008TN0221
Language: lt
Date: 2008-06-06 00:00:00
Title: Byla T-221/08 2008 m. birželio 6 d. pareikštas ieškinys byloje Strack prieš Komisiją

30.8.2008   
            
            
               LT
            
            
               Europos Sąjungos oficialusis leidinys
            
            
               C 223/45
            
         2008 m. birželio 6 d. pareikštas ieškinys byloje Strack prieš Komisiją
   
   (Byla T-221/08)
   (2008/C 223/79)
   Proceso kalba: vokiečių
   Šalys
   
      Ieškovas: Guido Strack (Kelnas, Vokietija), atstovaujamas advokato H. Tettenborn
   
      Atsakovė: Europos Bendrijų Komisija
   Ieškovo reikalavimai
   
               —
            
            
               Panaikinti pagal Reglamento (EB) Nr. 1049/2001 8 straipsnio 3 dalį Europos Komisijos priimtus ir numanomus sprendimus dėl 2008 m. sausio 18 ir 19 dienomis ieškovo pateiktų paraiškų susipažinti su dokumentais ir 2008 m. vasario 22 d., balandžio 18 d. ir ypač balandžio 21 d. pateiktų kartotinų paraiškų, ir ypač 2008 m. gegužės 19 d. sprendimą, tiek, kiek jais atmetamos ieškovo paraiškos.
            
         
               —
            
            
               Priteisti iš Europos Komisijos ieškovui sumokėti deramą nematerialinės ir moralinės žalos patirtos dėl tokio jo skundo nagrinėjimo atlyginimą, visais atvejais ne mažesnį už 1 euro simbolinį žalos atlyginimą.
            
         
               —
            
            
               Priteisti iš Europos Bendrijų Komisijos bylinėjimosi išlaidas.
            
         Ieškinio pagrindai ir pagrindiniai argumentai
   2008 m. sausio 18 ir 19 dienomis ieškovas paprašė Komisijos leisti susipažinti su tam tikrais dokumentais. Jis pareiškė šį ieškinį dėl to, kad jam nebuvo suteikta galimybė susipažinti su šiais dokumentais bent iš dalies per tam nustatytus terminus.
   Grįsdamas savo ieškinį ieškovas teigia, kad atsakovė pažeidė EB 255 straipsnį bei Reglamentą (EB) Nr. 1049/2001 (1). Be to ieškovas rėmėsi gero administravimo principų, Pagrindinių teisių chartijos 41 ir 42 straipsnių ir iš EB 253 straipsnio išplaukiančio principo motyvuoti neigiamą sprendimą pažeidimu.
   
      (1)  2001 m. gegužės 30 d. Europos Parlamento ir Tarybos reglamentas (EB) Nr. 1049/2001 dėl galimybės visuomenei susipažinti su Europos Parlamento, Tarybos ir Komisijos dokumentais (OL L 145, p. 43).